Document ID: /roh_data/filtered/fineweb-2-filterrobots_roh.jsonl.gz/56826

Sandra Sofia Rodrigues Araujo
Naschida en Svizra avant 29 onns è ella ida cun 11 onns cun sia mamma enavos en il Portugal. Ses bab è restà en Svizra. En il Portugal ha ella fatg sia scolaziun ed è ida a studegiar dietetica a l'universitad. Suenter ses studi è ella returnada en Svizra, quai il 2016. Era sch'ella aveva emprendì rumantsch, ha ella stuì far in process d'integraziun che dura fin oz.
Ses emprim job en Svizra è stà en il mund da l'hotellaria, quai che n'ha betg plaschì uschè bain ad ella. Lura ha ella gì la pussaivladad d'ir a lavurar en il «Da Casa» en Val Lumnezia, sco gidantra da tgira. Quai ha plaschì fitg bain e perquai ha ella cumenzà l'emprendissadi sco spezialista da sanadad. Sia finamira è d'emprender tudestg e da sa sviluppar en il mund da la tgira.
Mia finamira era dad in pudair lavurar sco cussegliadra da nutriment, però cun lavurar en la tgira hai jau chattà ina nova passiun.
Retus Giger
Retus Giger è il schef dal «Da Casa» ed er el ha raquintà, pertge che tants Portugais lavuran en la tgira e co ch'el vesa tut quai.
Senza ils Portugais n'avessan nus betg avunda persunal.
RTR Canorta 19:00